als_Latn bos_Latn ron_Latn
Nga Mero Baze
Ne historine e tij politike Sali Berisha ka pasur momente te renda, kur i eshte dashur te shkele mbi veten e tij per shkak te gjemave qe i kane bere ne abuzimin me pushtetin, njerezit e Familjes. Ne nje dite te marsit 2008, atij ju desh te mesonte se ka shperthyer nje depo dhe jane vrare dhjetra vete. Emri i pare i te vdekurve ishte i baxhanakut te tij, i punesuar nga djali i tij ne nje biznes te sponsorizuar politikisht, i cili kishte prodhuar procedura vdekjeprurese. eshte fjala per tragjedine e Gerdecit. Edhe pse ka ndryshim ne marrjen e jetes se njerezve, ajo eshte e ngjashme nga shkaku me skandalin e Bankes se Shqiperise. Ne te dy rastet mbeshtetja e forte politike prodhoi papergjegjshmeri, dhe shkaktoi skandalin.
Ne ate kohe Sali Berisha u mundua shume te fshihte gjurmet e djalit. Prej tetorit 2007 deri ne dhjetor, ai vazhdonte korenspodencen me New York Times, per ti sqaruar se i biri i tij nuk kishte lidhje me eksportin e armeve kineze per llogari te amerikaneve ne Afganistan. Ne mars, pas skandalit te Gerdecit, kur New York Times e permendi emrin e te birit te perfshire ne kete afere, ai e quajti ate leter higjenike. Me pas u mor me ne te tjeret qe ja permendim ketu. Dike e fyente, dike e sulmonte fizikisht, financiarisht dhe publikisht, dike e trembte, dike e blinte….
Prej asaj kohe, pra prej kohes kur familja e tij u ekspozua si nje pergjegjese ne nje histori te rende korrupsioni e me pas, gjithe pushteti i Berishes ishte ne funksion te mbrojtjes se Familjes nga skandalet. Ai beri armiq presidentin e Republikes, kryeprokurorin, deputete dhe ministra te tij, vetem se nuk ishin te gatshem te mbronin femijet e tij. Nga ana tjeter, ai i beri nje gjeme dyfish PD-se, pasi promovoi dhe ngriti ne poste kyçe eunuke idiote, te cilet kuptuan se kishte ardhur koha qe per te bere karriere, mjaftonte te ishe i gatshem te mbroje Familjen. eshte kjo arsyeja qe sot ne PD ekziston Aldo Bumçi, Eduard Halimi, Lulzim Basha, Flamur Noka apo dhe Gert Bogdani.
Historia politike e Berishes pas vitit 2008 eshte nje histori e luftes se pushtetit te Familjes per te nenshtruar shtetin shqiptar, per ta kapur ate dhe per te siguruar te ardhmen e patrazuar te familjes. Ata kapen pas kesaj gjithe institucionet, gjithe gjykatat, prokurorine, presidentin, Banken Qendroe dhe bankat e nivelit te dyte, medien dhe shoqerine civile, universitetet private dhe publike, dhe çdo gje tjeter ku leviznin milionat e Familjes.
Per t’i kapur te gjitha keto nuk ishte e lehte. Diku duhet te mbeteshe peng i tyre. Dikujt duhet t’i falje te kaluaren, dikujt duhet t’i besoje sekretet, dikush duhet te te bente punet e pista etj.
Nga menyra se si Sali Berisha sillet tani me institucionet qe ka pas kapur ne pushtet, jemi ne gjendje te kuptojme kush prej tyre varet prej Berishes ende, dhe kush prej tyre mban peng Berishen. Fjala vjen, kur flasim per presidentin, e dime qe Berisha shkon te pije kafe nje here ne jave, e udhezon çfare te beje dhe ai e zbaton me perpikmeri. Pra, kemi ende nje raport ushtar- komandant. E njejta kur flasim per gjykatat apo prokurorine. Por, qenka nje institucion para te cilit Sali Berisha eshte peng dhe ndjehet i frikesuar t’i iki nga duart. Kjo eshte Banka e Shqiperise. Edhe pse Ardian Fullani eshte nje i majte i vjeter, nje ish- lapangjoz i Fatos Nanos, Sali Berisha eshte peng tek ai. E tregoi dje ne menyre te frikshme, kur pasi mbrojti Fullanin, doli dhe nje here te mbronte djalin e tij, Erikun!
Askush nuk ka gje me djalin e Fullanit. Te gjithe e kuptojme qe kemi te bejme me nje femije problematik, te keq-edukuar dhe te rritur mes parash. Ai nuk eshte si Shkelzeni dhe Argita. Ai nuk ben biznes. Ai nuk vret njerez. Ai nuk ve gjoba. Ai nuk shet koncesione dhe nuk ben privatizime. Ai nuk hedh bizneset ne emer te shokeve. Ai eshte nje kalama qe reflekton me sinqeritet fytyren e familjes Fullani, papergjegjshmerine e prinderve jo vetem ndaj institucioneve publike, por dhe ndaj institucionit te shenjte te prindit. Eriku eshte i pafajshem. Ai eshte viktime e prinderve te tij dhe askush nuk e ben ate fajtor. eshte kjo arsyeja qe shqiptaret jane te irrituar me Fullanin dhe duan doreheqjen e tij.
Sali Berisha vrapon te mbroje Erikun sikur eshte Shkelzeni, sikur ka hapur ndonje biznes dhe i jane vrare 26 vete, sikur i ka kerkuar ndonjerit tre per qind per firmen e babait, apo sikur ka shitur ndonje prone te bankes dhe ka marre perqindje. Jo! Eriku eshte nje femije i llastuar dhe keq-edukuar, per te cilen Fullanet duhet te ndjehen me fajtore se per vjedhjen e bankes apo shitjet e gjyqeve. Askush nuk eshte i zemeruar me Erikun! Une si prind ndihem keq per te. eshte ne moshen e femijeve te mi, kane shoke te perbashket dhe eshte aq i sinqerte ne ato qe ka bere, duke ekspozuar gjithçka, sa i duhen dyfishuar akuzat prinderve te tij.
Ai qe me çudit ne kete rast eshte Sali Berisha. Ai nxiton te shpjegoje dhe Instagramin e Erikut, Facebook-un e tij, cilesine e veturave dhe oreve, per t’i kujtuar Fullanit se po e mbron sikur ta kishte djalin e vet. Kjo nuk i vlen fare Erikut. Ai nuk i ka rene me qafe askujt si qytetar, nuk ka vene gjoba, nuk ka vrare per te fituar. Maksimumi ka prishur pa kriter parate e fituara pandeshmerisht nga prinderit e tij. Sali Berisha nuk ka pse e mbron sikur te ishte Shkelzeni.
E vetmja arsye qe mund ta beje kete, eshte nese Fullani di ndonje gje aq te rende per Shkelzenin apo femijet e Berishes, sa ky i fundit nxiton t’i beje nje nder paradhenie, per t’i treguar se s’duhet te tradhtojne njeri- tjetrin.
Erik, mos e prano ate avokat! Edhe nese ka qene orgjinal 500 euroshi qe fshije djersen, edhe nese jane orgjinale gjithe oret qe na çmende duke na i treguar, edhe nese ke 5 vetura e 7 dyqane, ne e dime qe nuk jane te tuat. Nuk kemi gje me ty. Ti ke kohe te ndryshosh, te behesh djale i mire, te ulesh e te besh ndonje pune ne kete jete, t’ia dalesh dhe pa babain guvernator e mamane gjykatese. Jeta nuk eshte vetem lek qyl. Vlejne dhe shijon me shume kur eshte e vertete. Injoroje ate qe i kerkon “besen” babait tend duke bere sikur te mbron ty. Ti nuk ke bere ndonje krim ndaj nesh. Ndaj teje eshte bere krim prej prinderve te tu, qe te kane mesuar te sillesh keshtu .
Por, ti ke kohe dhe shprese. Ai qe ben sikur te mbron, s’ka kohe dhe shpreson t’ia mbrojne gjemat e femijeve te tij, njesoj siç mbron ai Instagramin tend. Mos ça koke per te.
eshte nje histori qe na ka zemeruar per shkak te babait tend. Nese ai eshte njeri i lire dhe iken duke kerkuar ndjese, ti s’ke asnje pune me “besen” qe kerkon Berisha. Nese yt ate nuk eshte i lire, ne ndjehemi te pafuqishem ligjerisht ta shkarkojme dhe do vazhdojme te merremi me te. Keshilli i Bankes nuk e beri kete. Babai yt i pengoi. Qeveria nuk e ben dot, pa mbaruar hetimet prokuroria dhe pa i thene fajtor. Deri atehere, natyrisht ti do bezdisesh, se do te kujtojne te gjithe Instagramin, fotot, 500-çen e djeresve, gjyqet e nenes, dyshimet per vendimet etj. eshte çmimi qe do paguash per lirine e babait tend, ose me mire te them, mungesen e lirise. Ai duhet te zgjedhe. Prinderit e mire dhe njerezit me dinjitet ne raste te tilla ikin vete. Pafuqia jone per ta hequr nuk eshte vlere e tij, eshte antivlere e sistemit. Vlere e tij eshte te provoje qe eshte njeri i lire, i pergjegjshem dhe i gabueshem si çdo njeri, qofte dhe ne rastin tend.
Shpresojme te gjithe si te pafuqishem qe jemi sot, qe ai te te zgjedhe ty, te te mbroje ty, te iki per ty dhe mos te te lere ne dore te nderit reciprok te Sali Berishes. Ti nuk ke pune me ate dhe Familjen e tij. Ti mund ta rinisesh jeten dhe historine tende. Ai dhe nese i jep gjithe thesarin e bankes se babait tend, nuk e riblen dot historine e tij.
(Botuar nga gazeta Tema)
ssw_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn